તમારા ઘરમાં સેમસંગનો મોબાઇલ, ટીવી, ફ્રીજ, કેમેરા— કશુંક તો હશે જ. વિશ્વના ૮૦ દેશમાં તેના ૨,૮૬,૦૦૦ કામદારો કામ કરે છે અને તેનું વાર્ષિક ટર્નઓવર ખર્વો રૂપિયાનું —૨૭૬ અબજ ડોલર છે. ભારતમાં ઉત્તરપ્રદેશના નોઇડામાં ૮ જુલાઇ, ૨૦૧૮ને દિવસે વડાપ્રધાને દ.કોરિયાના પ્રમુખ શ્રી મુન-જી-ઇનની હાજરીમાં સેમસંગના રૂં. ૫,૦૦૦ કરોડના રોકાણથી ઉભા થયેલા, ૩૫ એકર જમીનમાં પથરાયેલા, મોબાઇલ ફોનનું ઉત્પાદન કરતા પ્લાન્ટનું ઉદ્‌ઘાટન કર્યું જે તેનો દુનિયાનો સૌથી મોટો પ્લાન્ટ હોવાનો દાવો કરાયો. દક્ષિણ કોરિયામાં તો તેના માલિકનું સ્થાન એક રાજા કરતાં વિશેષ છે. એવામાં તેની સામે શિંગડાં ભેરવવા ગજબની નૈતિક હિંમત જોઇએ.